Noel

**Noel** (ノエル, *Noeru*) je princeza sirena Severnog okeana, vlasnica tamnoplavog bisera i sestra Karen, princeze sirene Antarktika. Kralj Pantarase Gaide, uništio je njeno kraljevstvo uz pomoć svojih vodenih demona i zarobio je, nakon što nije uspela da pobegne. Kasnije, zajedno sa ostalim princezama, Noel je učestvovala u odrbani morskog sveta od Gaidea i Mikela, pomogavši u zaustavljanju pretnje koja je skoro zavladala svetom.

## Pozadina

    Noel je starija sestra princeze južnog okeana, Karen, ali pošto su rođene na različitim krajevima planete, nikada nisu imale prilike da se sretnu, iako su znale jedna za drugu.

Noel je živela relativno mirnim životom, sve dok Gaide i njegovi podanici nisu napali i uništili njeno kraljevstvo. Pokušavši da sačuva život, Noel beži i na svom putu sreće princezu zelenog bisera Rinu čije je kraljevstvo takođe uništeno. U međuvemenu, presreće ih Juri, jedna od Gaideovih mračnih ljubavnica i pokušava da ih uhvati obe, ali se Noel žrtvuje omogućivši Rini da pobegne na kopno. Nakon što Gaide uspe da je zarobi, Noel je zatvorena u jednu od vitrina u dvorcu Pantarase.

## Izgled

Kao i ostale princeze, i Noel poseduje oblik sirene, idola, super idola i ljudski oblik.

### Oblik sirene

    U obliku sirene, Noel ima tamnoplavi riblji rep, ljubičaste oči i dugu talasastu plavu kosu sa šiškama preko čela. Oko desne ruke i repa ima dva para bledoplavih bisernih narukvica, kao i oglicu oko vrata u kojoj je smešten njeni biser. Takođe nosi i i tamnoplavi plavi grudnjak u obliku školjke.

### Ljudski oblik

Kada boravi na kopnu, Noel preuzima ljudski oblik. Njen ljudski u velikoj meri podseća na njen oblik sirene, s tim što ima izrazito tamne plave oči i kosu koja iako nešto kraća doseže do ispod kukova, Sa 170 cm visine, Noel je zajedno sa Sarom najviša princeza sirena.

U ljudskom obliku, Noel najčešće nosi bele čizme sa potpeticama sa narandžastim detaljima i motivom leptira, plavu lepršavu suknju do kolena sa mašnom na prednjoj strani, i belu zatvorenu majicu dugih rukava. Takođe, viđena je i kako nosi uniformu konobarice u Makijevom baru koja se sastoji od bele majice do pupka sa tamnoplavim prugama, kratak plavi šorc i rokere, kao i dvodelni bledoplavi kupaći.

### Oblik idola

Kad se suočava sa neprijateljima, Noel se transformiše u oblik idola. Oblik idola se aktivira uz pomoć njenog bisera, koji se pretvara u mikrofon, koji koristi da bi pevanjem savladala protivnika. Karenine oči i kosa u obliku idola isti su kao u obliku sirene, dok umesto repa ima ljudske noge.

Od odeće ima kratku bledoplavu haljinu sa ljubičastim šlicem od grudi do boka sa leve strane, čipkaste tamnoplave rukavice sa perlama i bele cipele sa visokim potpeticama, tamnoplavom čipkom i perlama oko listova. Takođe, na ušima nosi minđuše u obliku uvijene školjke.

U obliku super idola, Noel dobija dugu plavu mašnu na leđima, a njene rukavice i cipele dobijaju još jedan sloj i čipkaste ukrase. Oko leve ruke, nosi i narukvicu čijim aktiviranjem se idolska odeća menja u odeću super idola.

## Sposobnosti

Noel je vlasnica tamnoplavog bisera koji joj daje izvanredan pevački glas i muzički sluh. U koliko je u opasnosti, ostalih 6 bisera princeza sirena će zasijati i tako im uputiti signal da joj pomognu. Takođe, ako se njen, i biseri ostalih 6 princeza udruže, to omogućava prizivanje Akva Redžine.

Uz pomoć svog bisera, Noel se može transformisati u oblik idola, koji joj omogućava da se bori protiv neprijatelja, tako što pretvara njen biser u specijalni mikrofon koji modufikuje njen glas na frekvenciju koja direktno napada nervni sistem neprijatelja, tako što ga parališe ili izaziva bol.

Uz pomoć narukvice koju je dobila od Akva Redžine, Noel može da uđe u oblik super idola, u kom dobija moćnije pesme za borbu protiv morskih demona. Sem toga, tokom konačnog okršaja između sirena i Gaidea, Akva Redžina koristi deo svoje moći da nadogradi njen i mikrofone drugih princeza kako bi im dodelila pesmu dovoljnu snažnu da pobedi čak i kralja Pantarase.